Akteytulliyhteistyökomitean päätös N:o 1/99, tehty 25 päivänä maaliskuuta 1999, alkuperätuotteen käsitteen määritelmästä poikkeamisesta Mauritiuksen erityistilanteen huomioon ottamiseksi tiettyjen kankaiden ja vaatteiden tuotannon osalta [tiedoksiannettu numerolla K(1998) 4557]



Virallinen lehti nro L 117 , 05/05/1999 s. 0049 - 0051



AKT-EY-TULLIYHTEISTYÖKOMITEAN PÄÄTÖS N:o 1/99, tehty 25 päivänä maaliskuuta 1999, alkuperätuotteen käsitteen määritelmästä poikkeamisesta Mauritiuksen erityistilanteen huomioon ottamiseksi tiettyjen kankaiden ja vaatteiden tuotannon osalta (tiedoksiannettu numerolla K(1998) 4557) (1999/300/EY) AKT-EY-TULLIYHTEISTYÖKOMITEA, joka ottaa huomioon Loméssa 15 päivänä joulukuuta 1989 allekirjoitetun neljännen AKT-ETY-yleissopimuksen, sellaisena kuin se on tarkistettuna Mauritiuksessa 4 päivänä marraskuuta 1995 allekirjoitetulla sopimuksella, ja erityisesti sen pöytäkirjassa n:o 1 olevan 31 artiklan 1-10 kohdan, sekä katsoo, että edellä mainitussa pöytäkirjassa esitetyistä alkuperäsäännöistä voidaan myöntää poikkeuksia, jos se on perusteltua olemassa olevien elinkeinojen kehittämisen tai uusien elinkeinojen luomisen kannalta, Afrikan, Karibian ja Tyynenmeren valtiot (AKT-valtiot) esittivät 12 päivänä lokakuuta 1998 Mauritiuksen hallituksen puolesta hakemuksen poikkeuksen saamiseksi mainitussa pöytäkirjassa esitetystä alkuperäsäännöstä tiettyjen kyseisen maan 1 päivänä syyskuuta 1998 ja 29 päivänä helmikuuta 2000 välisenä ajanjaksona tuottamien tekstiilituotteiden osalta, poikkeusta pyydetään pöytäkirjan n:o 1 asiaa koskevien määräysten ja erityisesti 31 artiklan 5 kohdan AKT-saarivaltioita koskevien määräysten mukaisesti ottaen huomioon poikkeuksen myöntämisen taloudelliset ja yhteiskunnalliset vaikutukset Mauritiuksessa, kyseisistä tuotteista on ylitarjontaa maailmanmarkkinoilla ja yhteisön tekstiiliteollisuuteen kohdistuu jo huomattavia kilpailupaineita; työvoimakustannukset vaikuttavat oleellisesti hinnanmuodostukseen; markkinoiden avaaminen alhaisten työvoimakustannusten maista tuleville tuotteille tässä päätöksessä säädettyä laajemmin vääristäisi kilpailua ja aiheuttaisi vakavaa vahinkoa kankaita valmistavalle yhteisön tuotannonalalle, tässä päätöksessä tarkoitetut tuotteet on yhteisön tekstiilipolitiikan yhteydessä määritelty erityisen aroiksi tuotteiksi ja niihin sovelletaan määrällisiä rajoituksia tai kaksinkertaisen tarkkailun järjestelmää niitä yhteisöön tuotaessa, ottaen huomioon tuonnin suuniteltu määrä voidaan todeta, että tästä määrällisesti rajatusta poikkeuksesta ei aiheudu vakavaa haittaa yhteisön vakiintuneelle elinkeinolle; tiettyjä määriin, valvontaan ja kestoon liittyviä edellytyksiä on kuitenkin noudatettava, ja Mauritiukselle voidaan tästä syystä myöntää 1 päivän tammikuuta 1999 ja 29 päivän helmikuuta 2000 väliseksi ajaksi pöytäkirjan n:o 1 31 artiklan 1 kohdan mukainen poikkeus, joka vastaa vaatteiden osalta pyydettyjä määriä ja kankaiden osalta tiettyä rajoitettua määrää, ON PÄÄTTÄNYT SEURAAVAA: 1 artikla Poiketen neljännen AKT-ETY-yleissopimuksen pöytäkirjan n:o 1 liitteen II luettelon erityismääräyksistä tiettyjä tämän päätöksen liitteessä lueteltuja, Mauritiuksessa maahantuodusta ei-alkuperätuotetta olevasta kudotusta raakakankaasta ja langasta valmistettuja tekstiilituotteita pidetään Mauritiuksen alkuperätuotteina tässä päätöksessä esitetyin edellytyksin. 2 artikla Edellä 1 artiklassa säädettyä poikkeusta sovelletaan tämän päätöksen liitteessä esitettyihin tuotteisiin ja määriin, jotka tuodaan Mauritiuksesta yhteisöön 1 päivän tammikuuta 1999 ja 29 päivän helmikuuta 2000 välisenä aikana. 3 artikla Liitteessä ilmoitettuja määriä hallinnoi komissio, joka toteuttaa kaikki niiden tehokkaan hallinnoinnin vuoksi suotavina pitämänsä hallinnolliset toimenpiteet. Jos tuoja esittää vapaaseen liikkeeseen luovutusta koskevan ilmoituksen jossakin jäsenvaltiossa pyytäen tässä päätöksessä säädettyä etua ja jos tulliviranomaiset hyväksyvät kyseisen ilmoituksen, asianomaisen jäsenvaltion on ilmoitettava komissiolle haluavansa lukea tarvitsemansa määrän kiintiöön. Kiintiöön lukemista koskevat hakemukset, joissa on mainittava kyseisten ilmoitusten hyväksymispäivämäärä, on toimitettava komissiolle viipymättä. Komissio antaa luvan kiintiöön lukemiseen kiintiössä jäljellä olevan määrän sallimissa rajoissa niiden päivämäärien mukaisessa järjestyksessä, joina jäsenvaltioiden tulliviranomaiset ovat hyväksyneet vapaaseen liikkeeseen luovutusta koskevat ilmoitukset. Jos jäsenvaltio ei käytä kiintiöön luettuja määriä, sen on mahdollisimman pian palautettava ne kyseiseen kiintiöön. Jos haetut määrät ovat suuremmat kuin kyseisen kiintiön käytettävissä oleva määrä, määrät jaetaan suhteessa haettuihin määriin. Komissio ilmoittaa kiintiöihin luetut määrät jäsenvaltioille. Jäsenvaltioiden on taattava tuojille jatkuva ja tasapuolinen mahdollisuus käyttää kiintiötä niin kauan kuin kiintiön jäljellä oleva määrä sen sallii. 4 artikla Mauritiuksen tulliviranomaisten on toteutettava tarvittavat toimenpiteet varmistaakseen 1 artiklassa tarkoitettujen tuotteiden vientimäärien valvonnan. Niiden tämän päätöksen mukaisesti antamissa todistuksissa on oltava viittaus päätökseen. Mauritiuksen toimivaltaisten viranomaisten on toimitettava komissiolle kolmen kuukauden välein ilmoitus niistä määristä, joille on annettu EUR.1-tavaratodistukset tämän päätöksen mukaisesti, sekä näiden todistusten järjestysnumerot. 5 artikla Tämän päätöksen mukaisesti annettujen EUR.1-todistusten 7 kohdassa on oltava seuraava maininta: "Poikkeus - Päätös N:o 1/99". 6 artikla Afrikan, Karibian ja Tyynenmeren valtiot (AKT-valtiot) sekä Euroopan yhteisö ja sen jäsenvaltiot toteuttavat tämän päätöksen täytäntöönpanemiseksi tarvittavat toimenpiteet siltä osin kuin asia niitä koskee. 7 artikla Tämä päätös tulee voimaan päivänä, jona se tehdään. Tätä päätöstä sovelletaan 1 päivästä tammikuuta 1999. Tehty Brysselissä 25 päivänä maaliskuuta 1999. AKT-EY-tulliyhteistyökomitean puolesta Michel VANDEN ABEELE Philip MAINGI MWANZIA Puheenjohtajat LIITE MAURITIUS >TAULUKON PAIKKA>